ભારતે બીજા દિવસની શરૂઆત છ વિકેટે 347 રનની સાથે કરી હતી. બીજા દિવસના પહેલા સત્રમાં ટીમે પોતાના ખાતામાં 127 રન જોડ્યા અને પેવેલિયન પાછી ફરી. પહેલા દિવસે અણનમ રહેલા પંડ્યા (71) અને અશ્વિન (18)એ સાતમી વિકેટ માટે 35 રન જોડ્યા અને ટીમને 369ના સ્કોર પર પહોંચાડી. બીજા દિવસે અશ્વિનની પહેલી વિકેટ પડી. તે પછી હાર્દિકે જાડેજા (20) સાથે મળીને 67 રનની ભાગીદારી કરી. આ ભાગીદારીને 436 રનના કુલ સ્કોર પર નબીએ જાડેજાને આઉટ કરી તોડી. તે પછી પંડ્યા પર લાંબુ ન ટક્યો. તે પછી ઉમેશ અને શર્માની જોડીએ 10મી વિકેટ માટે 34 રન જોડ્યા અને ટીમને 474 રનના સ્કોર સુધી પહોંચાડી. રાશિદે ઈશાંતને આઉટ કરી ભારતીય ટીમને 474 રન પર રોકી દીધી. અફઘાનિસ્તાન તરફથી સૌથી વધુ વિકેટ અહમદજાઈએ લીધી. તેણે 3 વિકેટ ઝડપી. તો વફાદાર અને રાશિદને બે-બે વિકેટ મળી. મુજીબ ઉર-રહમાન અને નબીને એક-એક સફળતા મળી.